Sdeffir n waya, gar yiseggasen n 1965- 1970, s tigawt n H,Boumediene i t-yerran d aqerru, ɣef tmurt d uneɣlaf n yisegmi Taleb Ibrahimi (KH.), anda ayen akk yexdem neɣ yeddem n tigawin iswi-ines d asnerni n uẓayar n tutlayt n taɛrabt, rnu daɣen tasertit-a n uɛereb tuɣal d asirem-is deg wayen yerzan asegmi aɣelnaw. Bumedyen yeqqar-d ɣas akken yuli uswir n uselmed, ur yezmir ara ad yili d ilaw ḥaca ma yella d aɣelnaw, asileɣ ur yezmir ara ad yili d unnig, anagar ma yella-d s tutlayt taɣelnawt n tmurt, maca yezmer ad yuɣal d tamsalt muhaben i tddukla taɣelnawt. Aneɣlaf isbedded anaḍen n uselmed: aɛereb, tugdut, asnal ussnan anda i d-yenna aɛereb  d yiwet seg temsal tigejdanin. Mačči nuggi ad yili uskasi akked yigduden niḍen d tɣermin nniḍen, yerza tuɣalin akken nella akk), ɣer izewran-nneɣ, d wegdud n tmurt-neɣ1.Maca deg wannar mazal tetkemmil: aɛereb n useggas amenzu akken ma yella deg ueseggas n 1967, sdeffir waya yella-d uɛereb n useggas wis sin deg unekcum ɣer uɣerbaz iseggasen n 1967-1968, deg useggas-a n 68 agraw amezwaru ad yesɛeddin lBAC, anda ttwastɛerben akken ma llan, asnulfu n yiwen n ugraw n taɛrabt deg ugezdu n Izerfan d tiragt n umezruy s taɛrabt. Ass n 5 seg duǧember 1969, yella-d usnulfu n yiwet n tesmilt taɣelnawt n ubeddel, iswi-is ad texdem yiwen n usenfaṛ n ubeddel n unagraw isegmi: tesɛa sdaxel-is yiwet n tesmilt tameẓyant n uɛereb, s leḥkem n MEHRI (A.). Deg taɣult n usileɣ n yimsulɣa, tisudiwin n tiknulujit n yisegmi (ITE) llan-t-d iwakken ad sulɣent yimsulɣa d iselmaden.